open-index/open-wikipedia-markdown huggingface dataset:
Chris Atkinson

**Chris Atkinson** (s. 30. marraskuuta 1979) on australialainen rallikuljettaja. 

## Ura
Atkinson aloitti toimimalla veljensä kartanlukijana, mutta siirtyi nopeasti kuljettajan paikalle. Koulutukseltaan Atkinson on tilintarkastaja ja toimi siinä työssä perheyrityksessä. Ralliharrastuksesta alkoi muotoutua ammatti ja kaudella 2004 hän ajoi N-ryhmässä. 

Atkinson siirtyi rallin MM-sarjaan kaudella 2005, jolloin hän ajoi Subaru World Rally Teamille. Hän vuorottelin tallin toisessa autossa Stéphane Sarrazinin kanssa ja ajoi 15 erikoiskoevoittoa kauden aikana. Atkinson jatkoi tallissa myös kaudella 2006.

Huhtikuusta 2007 lähtien Atkinsonin kartanlukijana on toiminut belgialainen Stéphane Prévot. Heidän ensimmäinen yhteinen rallinsa oli Argentiinan MM-ralli toukokuussa. Ennen Prevotia Atkinsonin kartanlukijana toimi Glenn MacNeall.

Vuoden 2008 Ison-Britannian rallissa Atkinson ajoi ulos ja auton turvakaari petti, jolloin katto auton osui hänen kypäräänsä. FIA suunnitteli uudet säännöt kypärille Atkinsonin kypärän perusteella.

Subarun vetäydyttyä rallipoluilta kauden 2008 jälkeen jäi Atkinson ilman vakituista työpaikkaa. Kauden 2009 avanneessa Irlannin rallissa hän ajoi pisteille Citroen C4 WRC:llä, mutta ei ajanut muita MM-ralleja 2009. Vuonna 2010 Atkinson kilpaili IRC-sarjassa ja seuraavana vuonna hän kiersi Aasian-Tyynenmeren rallisarjaa, jossa sijoittui toiseksi.

Vuonna 2012 Atkinson palasi MM-sarjaan Meksikon rallissa autonaan Ford Fiesta WRC. Kilpailu päättyi kuitenkin keskeytykseen. Atkinson osallistui myös Suomen MM-ralliin vuonna 2012 autonaan Citroën DS3 WRC. Loppukauden ajaksi Atkinson siirtyi Minin kuljettajaksi. Vuoden 2013 alussa Atkinsonin ilmoitettiin kilpailevan jälleen Citroenin kalustolla Meksikon MM-rallissa, jossa hän tuursi Khalid Al Qassimia. Kaudella 2014 Atkinson ajoi Huyndain leivissä Meksikon ja Australian MM-rallit ja kilpaili niiden ohella menestyksellisesti Kiinan rallisarjassa. Atkinson ajoi Kiinassa myös kaudella 2015.

## Rallin MM-sarjan tulokset
()

## Lähteet

## Aiheesta muualla
*WRC.com - Chris Atkinson 
*Chris Atkinson stats
*Atkinsonin tuloksia 
*Tietoa Atkinsonista
Sampo Axelsson

**Sampo Axelsson** (taiteilijanimeltään **DJ Anonymous**, s. 1976) on helsinkiläinen DJ, jonka alaa ovat rytmimusiikin eri osa-alueet, kuten hip hop, soul, funk ja boogie. 1990-luvulla Axelsson järjesti yhdessä Didier Selinin eli DJ Didierin kanssa hip hop -klubi Worldwidea. He tekivät yhdessä myös *Supersessio*-ohjelmaa Radiomafiassa vuosina 1997–2002. Vuodesta 2001 Axelsson on toiminut Radio Helsingin *Tyylit takaisin* -ohjelman DJ:nä ja on myös osakkaana Helsingissä sijaitsevassa levykauppa Lifesaverissa.

DJ Anonymous on julkaissut useita mixtapeja vuodesta 1995 alkaen. Hänen mixtapeillaan ovat vierailleet mm. Ceebrolisticsin Pijall, Iwere ja Celes, joka tunnetaan nykyään paremmin nimellä Davo.

## Lähteet

## Aiheesta muualla
*  DJ's Delight - DJ Anonymouksen kotisivut 
*  Lifesaver
Riskiaversio

**Riskiaversio** on taloustieteessä, rahoituksessa ja psykologiassa käytettävä käsite, joka kuvaa ihmisten tai sijoittajien käyttäytymistä epävarmuutta sisältävissä tilanteissa. Riskiaversio tarkoittaa henkilön haluttomuutta hyväksyä epävarmuutta sisältävä sopimus sellaisen varman sopimuksen sijaan, missä on odotusarvoisesti alhaisempi palkkio. Riskiaversiolle on kehitetty erilaisia mittoja, jotka kuvaavat riskin kaihtamisen astetta. Tyypillisesti ihmisten ajatellaan olevan keskimäärin riskiaversiivisia.

Jos henkilölle tarjotaan vaihtoehtoisesti joko varmaa 50&nbsp;euron tuloa tai arpajaisia, joissa voi voittaa 50 prosentin todennäköisyydellä 100&nbsp;euroa, hän on riskiaversiivinen, jos hän pitää alle 50 euron varmaa tuloa parempana kuin arpajaisia. Jos henkilö on indifferentti, hän on riskineutraali. Riskihakuinen henkilö taas haluaisi saada yli 50&nbsp;euroa, jotta valitsisi varman tulon. 50 prosentin varmuudella odotetun 100 euron tulon ja varman 50 euron tulon erotusta kutsutaan riskipreemioksi.

## Riskiaversion mittoja

Taloustieteessä riskiaversiota voidaan mitata odotetun hyödyn avulla. Mitä jyrkempi on odotetun hyödyn funktion u(c) kaarevuus, sitä suurempi on kuluttajan riskiaversiivisuus. Koska hyötyfunktioille voidaan tehdä monotonisesti kasvava muunnos, ne eivät ole yksiselitteisesti määriteltyjä, minkä takia riskiaversiolle tarvitaan yksiselitteinen mitta.

**Absoluuttisen riskiaversion kerroin** on Kenneth Arrow’n ja John W. Prattin kehittämä mitta, joka on määritelty:

:r_u(c)=-\frac{u*(c)}{u'(c)}</math>.

Vakioisesta absoluuttisesta riskiaversiosta käytetään usein lyhennettä CARA ().

*'Relatiivisen riskiaversion kerroin*' on samojen taloustieteilijöiden kehittämä toinen mitta. Se on määritelty:

:<math>R_u(c) = cr_u(c)=\frac{-cu*(c)}{u'(c)}.

Siihen liittyy vastaavasti vakioisesta relatiivisesta riskiaversiosta käytetty lyhenne CRRA (). Relatiivisen riskiaversion etuna on, että se on toimiva mitta, vaikka henkilön riskiaversio jollakin tulolla c muuttuisi riskiä kaihtavasta riskihakuiseksi.

## Laajennuksia

Taloustieteen malleissa oletetaan usein vakioinen relatiivinen riskiaversiivisuus (CRRA). Erityisesti käyttäytymistaloustieteilijät, kuten Berkeleyn professori Matthew Rabin, ovat kritisoineet tätä lähestymistapaa.

Psykologi Daniel Kahneman ja kognitiotieteilijä Amos Tversky ovat kehittäneet behavioristisessa rahoitusteoriassa tunnetun lottoteorian, joka kuvaa, kuinka ihmiset suhtautuvat voittoihin ja tappioihin. Teorian tavoitteena on ihmisten havaitun riskiaversiivisuuden selittäminen paremmin kuin odotetun hyödyn teorian avulla.

## Katso myös
*Uhkapeliriippuvuus
*Prosessiteoriat
Pasi Hagström

**Pasi Hagström** (s. 22. joulukuuta 1966) on suomalainen moottoriurheilija. Hän ajoi aikanaan motocrossin MM-sarjassa pisteille mutta siirtyi ranteiden murtumisen seurauksena rallin pariin. Hän ajoi hyviä kisoja yksityiskuskina, mutta tehdastallipaikka ei koskaan auennut. Hagström on ajanut kisoja Yhdysvaltain rallisarjassa menestyksekkäästi ja toiminut muun muassa Tommi Mäkisen etuautoryhmässä ja Subarun testikuljettajana. Hän voitti Suomen-mestaruuden isossa A-ryhmässä vuonna 1999.

## Lähteet

## Aiheesta muualla
*Hagströmin tuloksia 
*Tietoa Hagströmistä
Arvi Kustaanpoika

**Arvi Kustaanpoika** (; k. 1379 tai 1380) oli laamanni ja ensimmäinen nimeltä tunnettu tuomari Suomessa. Hän kuului Ruotsin valtaneuvostoon vuodesta 1362 ja oli vuodesta 1366 Suomen laamanni. Silloin Suomi oli vielä yksi laamannikunta. Hänen ensisijainen toimipaikkansa oli hänen Vik-niminen tilansa Balingstassa Uplannissa.

Arvi Kustaanpoika kuoli joko 1379 tai 1380. Hänen jälkeläisensä seitsemännessä sukupolvessa oli Ruotsin kuningas Kustaa Vaasa.
Sam Raimi

**Samuel Marshall ”Sam” Raimi** (s. 23. lokakuuta 1959 Franklin, Michigan, Yhdysvallat) on yhdysvaltalainen elokuvaohjaaja, tuottaja, käsikirjoittaja ja näyttelijä. Raimi tunnetaan erityisesti kauhuelokuvaohjaajana. Hän on ohjannut kauhuklassikon *[[Evil Dead]]* jatko-osineen, sekä kolme ''Hämähäkkimies''-elokuvaa.

## Nuoruus
Raimi syntyi Michiganissa vuonna 1959. Hänellä on neljä sisarusta. Raimin vanhemmat ovat taustaltaan venäjän ja unkarin juutalaisia. Isällä oli huonekalu- ja kodinkoneliike.

Raimi kuvasi jo lapsena omia elokuviaan 8-millisellä kameralla. High schoolissa hän teki elokuvia kaveriensa kanssa. Lukion jälkeen Raimi opiskeli Michiganin osavaltionyliopistossa. Hän opiskeli pääaineenaan kirjallisuutta isänsä neuvosta, vaikka suunnittelikin jo elokuvantekijän uraa.

## Ura
Jätettyään opintonsa kesken Raimi alkoi tehdä elokuvia päätoimisesti. Hän perusti Renaissance Pictures -tuotantoyhtiön ystäviensä Bruce Campbellin ja Robert Tapertin kanssa. Kolmikko keräti 400&nbsp;000 dollaria ensimmäiseen elokuvaansa *[[Evil Dead]]*. Väkivaltaa ja komediaa yhdistelevä kauhuelokuva julkaistiin Euroopassa ja Yhdysvalloissa, ja se teki Raimista tunnetun Hollywoodissa. Raimi ohjasi elokuvalle kaksi menestyksekästä jatko-osaa.

Raimi ohjasi 1990-luvulta alkaen myös muita kuin kauhuelokuvia, kuten toimintafantasiaelokuvan *[[Darkman]]* vuonna 1990 ja urheiludraaman *[[Rakkaudesta peliin]]* vuonna 1999. Hänen menestyneimpiä elokuviaan 2000-luvulla ovat *[[Spider-Man – hämähäkkimies]]* (2002) ja sen kaksi jatko-osaa.

*Hämähäkkimies*-trilogian jälkeen Raimi ohjasi kauhuelokuvan *[[Drag Me to Hell]]* (2009) ja fantasiaelokuvan *[[Mahtava Oz]]* (2013).

Raimi käyttää usein liikkuvaa kameraa. Hänen elokuvissaan on yliluonnollisia ja fantasiateemoja, ja hänen kauhuelokuvissaan näytetään raakaa väkivaltaa. Raimin luottonäyttelijöitä ovat Bruce Campbell, James Franco, J. K. Simmons ja Ted Raimi.

## Yksityiselämä

Raimi on naimisissa Gillian Greenen kanssa, joka on entinen näyttelijä. Heillä on viisi lasta.

## Filmografia
* *[[It's Murder!]]* (1977)
* *[[Within the Woods]]* (1978)
* *[[Clockwork]]* (1978)
* *[[Evil Dead]]* (1981)
* *[[Konnajengi]]* (1985)
* *[[Evil Dead II]]* (1987)
* *[[Darkman]]* (1990)
* *[[Pimeyden armeija]]* (1992)
* *[[Nopeat ja kuolleet]]* (1995)
* *[[Joka leikkiin ryhtyy]]* (1998)
* *[[Rakkaudesta peliin]]* (1999)
* *[[The Gift – Enne]]* (2000)
* *[[Spider-Man – hämähäkkimies]]* (2002)
* *[[Spider-Man 2 – Hämähäkkimies 2]]* (2004)
* *[[Spider-Man 3 – Hämähäkkimies 3]]* (2007)
* *[[Drag Me to Hell]]* (2009)
* *[[Mahtava Oz]]* (2013)
* *[[Doctor Strange in the Multiverse of Madness]]* (2022)

## Lähteet

## Aiheesta muualla

*
Nieuport 23

**Nieuport 23** oli ranskalaisen Nieuportin valmistama puurakenteinen, kaksitasoinen, yksimoottorinen ja yksipaikkainen hävittäjälentokone ensimmäisessä maailmansodassa. Konetta käyttivät Ranskan ilmavoimien lisäksi Belgian, Italian ja Britannian kuninkaalliset ilmavoimat sekä Yhdysvaltain maajoukot.

## Kehitys
Gustave Delagen suunnitteleman koneen ensilento lennettiin vuonna 1916. Nieuport 23 kehitettiin Nieuport 17 -koneen pohjalta vahvistamalla rakenteita, mutta ulkoisesti koneet eivät poikenneet toisistaan kuin pienten yksityiskohtien osalta.  

## Tekniset tiedot

## Lähteet
*
WebInfo

**WebInfo** on suomalainen toimitettu hakemistopalvelu, joka listaa suomalaisten yhteisöjen (yritykset, yhdistykset, julkishallinto, muut yhteisöt) julkisia www-sivustoja. Hakutuloksien alkuun listautuvat ne suomalaiset www-sivustot, joilla on WebInfon hakemistossa maksulliset hakusanat. WebInfoa on julkaissut vuoden 1997 alkaen Info Center Finland Oy, joka markkinoi maksullisia hakusanoja lähinnä puhelinmyynnillä.

## Lähteet

## Aiheesta muualla
*WebInfo 
*Info Center Finland Oy
Kagerō (1938)

**Kagerō** () oli keisarillisen Japanin laivaston Kagerō-luokan hävittäjä toisessa maailmansodassa.

## Valmistus

Alus tilattiin osana vuoden 1937 tilausta Maizurun laivastontelakalta, missä köli laskettiin 3. syyskuuta 1937. Alus laskettiin vesille 27. syyskuuta 1938 ja otettiin palvelukseen 6. marraskuuta 1939.

## Palvelus
Tyynenmeren taisteluiden alkaessa alus kuului Keisarillisen Japanin laivaston 1. hävittäjälaivueen 18. hävittäjäviirikköön. Alus oli marraskuussa 1941 laivueensa mukana suojaamassa Pearl Harboriin hyökänneitä lentotukialuksia.

Alus suojasi 23. tammikuuta 1942 laivasto-osastoa, joka tuki Rabaulin ja Kaviengin valtausta. Se oli edelleen mukana laivaston tunkeutuessa huhtikuussa Intian valtamerelle ja hyökätessä Ceylonilla olevia Britannian Kuninkaallisen laivaston yksiköitä vastaan.

Alus suojasi 28. toukokuuta – 5. kesäkuuta yhdessä kevyt risteilijä ''Jintsun'' johtaman 2. hävittäjälaivueen alusten kanssa joukkojenkuljetussaattuetta Midwayn operaatiossa.

Alus otti osaa niin kutsuttiin Tokion pikajunaan, joka huolsi japanilaisia tukikohtia Guadalcanalilla. Alus suoritti ensimmäisen matkansa 17. marraskuuta yhdessä *[[Kazagumo]]n*, *[[Yūgumo]]n* ja ''Oyashion'' kanssa, jolloin alukset pääsivät Bunaan ilman vastarintaa. Alus tulitti 17.elokuuta yhdessä *[[Asashio (1936)|Asashion]]* ja *[[Hagikaze]]n* kanssa Tulagin vesilentokonetukikohtaa. Osasto joutui ilmahyökkäyksen kohteeksi, jossa sen alukset saivat vaurioita.

*Kagerō* kuului 23.–25. elokuuta kontra-amiraali Raizo Tanakan johtaman joukkojenkuljetussaattueen suojana olleeseen 2. hävittäjälaivueeseen Salomonin toisessa taistelussa.

Alus kuului 25.–27. lokakuuta Takeo Kuritan lähitukiosastoon Santa Cruzin taistelussa. Alus osallistui 13.–15. marraskuuta Guadalcanalin taisteluun sekä Tassafarongan taisteluun 30. marraskuuta.

Alus lähti yhdessä *Oyashion*, ''Kuroshion'' ja *[[Michishio (1937)|Michishion]]* kanssa Vilasta kuljettamaan joukkoja Kolombangaraan. *Kagerō*, *Oyashio* ja *Kuroshio* osuivat 8. toukokuuta 1943 miinoihin Blackettinsalmessa Arundalin saaren ja Kolombangaran välillä. *Kagerō* ja *Oyashio* vaurioituivat pahoin ja *Kuroshio* upposi. Yhdysvaltain laivaston ja merijalkaväen lentokoneet upottivat vaurioituneet alukset seuraavana päivänä. Aluksen tuhoutuessa sai surmansa 18 miehistönjäsentä ja 36 haavoittui.

## Lähteet
*
*

### Viitteet

## Aiheesta muualla
* CombinedFleet.com: ''Kagerō''-luokan hävittäjät 
* CombinedFleet.com: ''Kagerōn'' historia
Raapekartonki

**Raapekartonki** eli raapepahvi on kuvataiteilijoiden, muun muassa sarjakuvantekijöiden työssään käyttämä materiaali. Kartongin pinta voi olla tumma tai valkoinen. Pinnan alla on valkoinen, hopean- tai kuparinvärinen pohja. Valkoinen pohja on kaoliinia, valkoista savea tai kalkkia. Raapekartonki voidaan tehdä itsekin mustaamalla valkoinen pahvi tussilla.

Tässä menetelmässä kuva muodostuu, kun erikoisvalmisteisen kartongin pinnoite raaputetaan irti ja sen alta paljastuu toisen värinen pohja. Työ on hidasta ja vaatii tekijältä huolellisuutta. Ennen raaputusta pahvin pintaan voidaan piirtää luonnos esimerkiksi lyijykynällä. Kartonkia raaputetaan erityisillä raapetaltoilla tai katkoterällisellä kynäveitsellä. Raapekartonki murtuu helposti, ja siksi työ on tehtävä tasaisella alustalla. Raaputuksen jälkeen pinta voidaan värittää vesiväreillä tai huopakynillä.

Raapekartongin mitoitus ei ole ISO-standardin mukainen. Arkin koko voi olla esimerkiksi 305 x 229 mm.

## Historia

1800- ja 1900-luvun vaihteessa sanomalehtien kuvittajat käyttivät usein raapekartonkia. Tuohon aikaan harmaan eri sävyjen muodostaminen onnistui vain harvalla menetelmällä.

1970-luvulta lähtien raapekartonki on ollut eurooppalaisten ja yhdysvaltalaisten sarjakuvantekijöiden käytössä. Menetelmän suosion kasvu liittyi nousevaan avantgarde- ja taidesarjakuvasuuntaukseen. Pascal Doury ja Art Spiegelman olivat tekniikan uudessa tulemisessa ensimmäisten käyttäjien joukossa. 

Nykyään tunnettuja kyseisen tekniikan käyttäjiä ovat myös Matti Hagelberg ja Thomas Ott.

## Lähteet
Mozzarella

**Mozzarella** on italialainen juusto, jota voidaan valmistaa joko vesipuhvelin tai lehmän maidosta. Se on *pasta filata* eli kehrätty juustomassa -tyyppinen miedon makuinen puolipehmeä tuorejuusto. Nykyisen tyyppistä mozzarellaa on valmistettu Italiassa jo 1500-luvulta. Mozzarella di Bufala Campana -termi on nimisuojattu EU:ssa ja sitä saa valmistaa vain tietyillä alueilla Italiassa.

## Ruoanvalmistuksessa
Mozzarella-juustoa käytetään muun muassa salaateissa, pizzassa ja lasagnessa, tai sitä tarjoillaan usein siivutettujen tomaattien ja basilikan kanssa tomaatti–mozzarella-salaattina (insalata caprese). Mozzarella sopii kuorruttamiseen ja se ruskistuu kypsennettäessa tasaisesti.

### Ravintoarvot
Mozzarella-juustossa on rasvaa noin 20&nbsp;prosenttia ja valkuaista suunnilleen yhtä paljon. Energiaa on 100&nbsp;grammassa 1&nbsp;091&nbsp;kJ (261&nbsp;kcal).

## Mozzarellan eri tyypit
Mozzarellaa valmistetaan joko isona pallomozzarellana tai pienempinä juustopalleroina (bocconcini). Ne pakataan tavallisesti suolaveteen. Mozzarellaa on saatavilla myös valmiiksi siivutettuna ja raasteena.

Puhvelinmaidosta valmistettu Mozzarella di Bufala Campana on alkuperäisnimisuojattu tuote, jota valmistetaan Campanian alueella Etelä-Italiassa sekä pienissä osissa ympäröiviä alueita. Tärkeimpiä tuotantoalueita ovat Battipaglia Salernon maakunnassa ja Aversa Casertan maakunnassa. Perinteiseen tapaan valmistettu puhvelinmaitomozzarella säilyy huonosti, ja se tulisi syödä muutaman päivän sisällä valmistuksesta, mieluimmin jo samana päivänä.

## Takaisinvedot
Napolin seuduilla valmistettua mozzarellaa on jouduttu aika ajoin vetämään pois myynnistä liian korkeiden myrkkypitoisuuksien takia, sillä mafia on haudannut maaperään suuria määriä ympäri Eurooppaa tuotuja myrkkyjätteitä, muun muassa Saksasta tuotua ydinjätettä, esimerkiksi puhveleiden laidunalueille.

## Katso myös
* Mozzarellatikut

## Lähteet
* Fineli

### Viitteet

## Aiheesta muualla
Danny Pino

**Daniel "Danny" Pino** (s. 15. huhtikuuta 1974 Miami, Florida, Yhdysvallat) on yhdysvaltalainen näyttelijä, jolla on kuubalaiset sukujuuret. Danny Pino tunnetaan Suomessa parhaiten hänen roolistaan tv-sarjassa ''Todistettavasti syyllinen''. Vuonna 2003 Pino näytteli Desi Arnazia Lucille Ballista kertovassa ohjelmassa *[[Lucy (vuoden 2003 elokuva)|Lucy]]*. Pino valmistui Floridan International Universitystä vuonna 1996. 

Pino näytteli myös tv-sarjassa ''Kova laki: Erikoisyksikkö'' sen 13. tuotantokauden alusta kaikkiaan 94 jaksossa. Hänen hahmonsa etsivä Nick Amaro korvasi aiemman etsivä Elliot Stablerin, jota esitti Christopher Meloni.  

Pino näyttelee musikaalielokuvassa *[[Dear Evan Hansen]]* (2021).

## Yksityiselämä
Pinolla ja hänen vaimonsa, Lilly Pino Bernal ovat olleet naimisissa helmikuusta 2002 lähtien, ja heillä on kaksi poikaa (s. 2006 ja 2007).

## Aiheesta muualla
*
Codex Vaticanus

**Codex Vaticanus** (Bibl. Vat., Vat. gr. 1209; Gregory&ndash;Aland nr. **B** tai **03**) on vanhin,  arvokkain ja parhaiten säilynyt Raamatun käsikirjoitus. Se on kirjoitettu kreikaksi pergamentille (*vellum*) majuskelikirjoituksella. Se on kirjoitettu Codex Sinaiticuksen tavoin 300-luvun alussa ja on peräisin Egyptistä tai Roomasta. Käsikirjoitusta on säilytetty vuodesta 1448 Vatikaanin kirjastossa, mistä se on saanut nimensä.

Codex Vaticanus sisältää suuren osan Vanhaa ja Uutta testamenttia. Vanhasta testamentista puuttuvat Ensimmäisen Mooseksen kirjan alku jakeeseen 1.Moos 46:28 saakka sekä psalmit 106–138. Uudesta Testamentista puuttuu osia Heprealaiskirjeestä, pastoraalikirjeistä, Kirjeestä Filemonille sekä Ilmestyskirjasta.

## Lähteet

## Aiheesta muualla

* Cod. Vaticanus Images CSNTM
* Codex Vaticanus – valokuva sivusta, joka sisältää Johanneksen evankeliumin jakeet 7:40b–8:19
* Codex Vaticanus B/03  – kuvaus ja kuvia
Alpha Sigma Phi

**Alpha Sigma Phi** (**ΑΣΦ**, lyhennettynä **Alpha Sig**) on Yhdysvalloissa Yalen yliopistossa 6. joulukuuta 1845 perustettu opiskelijaveljeskunta. Alpha Sigma Phi on Yhdysvaltain kymmenenneksi vanhin veljeskunta, jolla on tällä hetkellä toiminnassa 68 paikallisosastoa. Alpha Sigma Phin motto on *Causa Latet Vis Est Notissima* (suom. "Syy on piilossa, tulokset tiedossa"). Veljeskunnan virallinen symboli on feeniks. Alpha Sigma Phi on yli 2&nbsp;000 opiskelijan ja 40&nbsp;000 alumnin veljeskunta.

## Historia
Alpha Sigma Phin perustajat olivat kolme Yalen yliopiston opiskelijaa: Louis Manigault, Stephen Ormsby Rhea ja Horace Spangler Weiser. Järjestön alkuaikoina se kilpaili Yalen yliopiston toisen veljeskunnan Kappa Sigma Thetan kanssa, kunnes yliopisto lopulta lakkautti jälkimmäisen vuonna 1858. Yhdysvaltain sisällissodan aikaan Alpha Sigma Phi joutui hajaannuksen tilaan ja lakkautettiin, mutta vuonna 1907 Wayne Montgomery Musgrave ja Edwin Morey Waterbury perustivat sen uudestaan.

## Lähteet
*Alpha Sigma Phi - kotisivu
Codex Sinaiticus

**Codex Sinaiticus** (Lontoo, Brit. Libr., Add. 43725; Gregory-Aland no. **&#1488;** (Aleph) tai **01**) on kreikankielinen Raamatun käsikirjoitus, joka on kirjoitettu pergamenttisivuille majuskelikirjoituksella vuosien 340 ja 400 välillä. Sitä pidetään Codex Vaticanuksen kanssa maailman vanhimpana tunnettuna Raamattuna. 

Codex Sinaiticus sisälsi alun perin sekä Vanhan että Uuden testamentin kokonaisuudessaan. Siitä on säilynyt kuitenkin ainoastaan osia kreikankielisestä Vanhasta testamentista (Septuaginta) ja Uusi testamentti kokonaisuudessaan. Sen lisäksi siihen kuuluu apostolisten isien kirjoituksista osia Barnabaan kirjeestä sekä Hermaan paimenesta. Ne katsottiin ilmeisesti osaksi Raamatun kaanonia vielä silloin, kun käsikirjoitus kirjoitettiin.

Codex Sinaiticus on Codex Vaticanuksen ohella arvokkaimpia käsikirjoituksia sekä Septuagintan että kreikankielisen Uuden testamentin tekstikritiikin kannalta. Teoksen varhaisempaa historiaa ei tarkasti tunneta, mutta sitä on säilytetty ilmeisen pitkään Siinailla Pyhän Katariinan luostarissa. Ensimmäinen kirjallisena maininta siitä on vuodelta 1761, jolloin italialainen luonnontieteilijä ja lääkäri Vitaliano Donati mainitsi siitä lehtiartikkelissa. Tutkimuskohteeksi Codex Sinaiticus pääsi kuitenkin vasta 1840-luvulla, jolloin luostarin munkit kiinnittivät siellä vierailleen saksalaisen raamatuntutkijan Konstantin von Tischendorfin huomiota luostarissa säilytettyihin pergamenttisivuihin. 

Teoksen kokonaan tai osia siitä omistavat neljä kirjastoa, British Library, Venäjän kansalliskirjasto, Pyhän Katariinan luostari Siinailla ja Leipzigin yliopiston kirjasto, perustivat vuonna 2002 kansainvälisen yhteishankkeen teoksen tutkimusta, digitointia, transskiptiota sekä säilyttämistä ja julkaisemista varten, tavoitteena julkaista Codex Sinaiticuksen sähköinen versio. Projektin tuloksena teoksesta julkaistiin 2011 näköispainos.

## Lähteet

## Aiheesta muualla

* Constantin von Tischendorf: The Discovery of the Sinaitic Manuscript
* Codex Sinaiticus - Codex Sinaiticus -teoksen kokonaisuudessaan tai sen osia omistavien organisaatioiden yhteisprojektin sivusto. The British Library, National Library of Russia, Saint Catherine’s Monastery, Leipzig University Library.  
* Codex Sinaiticus - Earlham College facsimile
* Codex Sinaiticus: New Perspectives on the Ancient Biblical Manuscript, ed. S. McKendrick, D. C. Parker, A. Myshrall, and C. O'Hogan, London 2015.
* David C. Parker, Codex Sinaiticus: The Story of the World’s Oldest Bible. London: The British Library, 2010. .
Pekka Milonoff

**Petr ”Pekka” Milonoff** (s. 22. helmikuuta 1947  Helsinki) on suomalainen teatteri- ja elokuvaohjaaja ja näyttelijä. Hän toimi KOM-teatterin taiteellisena johtajana vuoteen 2014.

## Elämänvaiheet ja ura
Pekka kasvoi monikulttuurisessa kodissa ja oppi isovanhemmiltaan ensimmäiset sanansa venäjäksi. Hänen isovanhempansa isän puolelta pakenivat Venäjän vallankumousta Suomeen. Äidinäiti oli ruotsalainen ja äidinisä tullut Saksasta.

Milonoff pääsi ylioppilaaksi 1968, jonka jälkeen kävi Suomen Teatterikoulun ohjaajalinjan 1968–1971. KOM-teatterin näyttelijä-ohjaajana hän on ollut vuodesta 1971 asti ja taiteellisena johtajana 1977–1981 ja taas vuodesta 1982 alkaen.

Milonoff aloitti koulunkäynnin Saksalaisessa koulussa, mutta siirtyi viiden vuoden jälkeen suomenkieliseen kouluun. Teini-ikäisenä hän liittyi Sadankomiteaan. Tovereineen hän keräsi 3&nbsp;000 nimeä aseistakieltäytymiseen kehottavaan vetoomukseen, jonka vuoksi kerääjät joutuivat oikeuteen. Kekkonen armahti heidät, vaikka asepalveluksesta kieltäytymiseen yllyttäminen oli kiellettyä.

Uranvalinnan aikoihin psykologiastakin kiinnostunut Milonoff oivalsi, että myös teatterin kautta pystyy tutkimaan itseään ja muita. Teiniteatterin ja Kellariteatterin kautta Milonoff päätyi 1971 perustamaan KOM-teatteria.

Milonoff liittyi Suomen kommunistiseen puolueeseen vuonna 1974. Huhtikuussa 1986 hänet valittiin SKP:stä erotetun taistolaisen opposition muodostaman SKP:n järjestöjen keskuskomiteaan.

## Kunnianosoitukset
Milonoffille on myönnetty Pro Finlandia -palkinto vuonna 2003 ja Suomen arvostelijain liiton Kritiikin Kannukset vuonna 1974.

## Yksityiselämä
Milonoffin Satu-vaimo on kääntäjä. Pekka Milonoffilla on neljä poikaa: Aleksi, Juho, Tuomas ja Eero, jotka työskentelevät kaikki isänsä tavoin teatterin tai TV-tuotannon parissa. Aleksi toimii muun muassa näytelmien suomentajana.

## Lähteet

## Aiheesta muualla
* Ylen Elävä arkisto: Miten minusta tuli minä, Pekka Milonoff (2005)
* Marko Gustafsson: Miten minusta tuli minä. WSOY (2009) 
* yle.fi/klassinen -blogi: Teatteriohjaaja Pekka Milonoffin suhde oopperaan (2010)
Fujitsu Finland

**Fujitsu Finland Oy** on japanilaisen Fujitsun tytäryhtiö. Fujitsu on tietotekniikan palvelu- ja laitetoimittaja, joka työllistää noin 132&nbsp;000 henkilöä yli 100 maassa. Vuonna 1935 perustetun yhtiön pääkonttori on Tokiossa. Maaliskuussa 2019 päättyneellä tilikaudella konsernin liikevaihto oli 4,0 triljoonaa jeniä (36  miljardia USD). 

Fujitsu Finland -konsernin liikevaihto maaliskuun lopussa 2019 päättyneellä tilikaudella oli 444,2 miljoonaa euroa ja henkilöstömäärä 2 300. Vuonna 2022 konsernin toimitusjohtaja on Hanna Kivelä. 

Fujitsu huolehtii asiakkaiden tieto- ja viestintätekniikasta sekä sovellusten tukipalveluista, toiminnasta ja kehittämisestä. Muita palveluita ovat muiden muassa liikkuvan työn palvelut, sähköinen asiointi sekä Microsoft, SAP- ja EMC Documentum -pohjaiset ratkaisut. Fujitsun laitevalikoima ulottuu kannettavista tietokoneista konesaliratkaisuihin.

Fujitsu Finland -konserniin kuuluu Nico, viralliselta nimeltään Nice-business Consulting Oy -niminen tytäryhtiö , joka välittää it-alan työvoimaa sekä tarjoaa rekrytointipalveluja. 

## Historia
Fujitsun juuret Suomessa ulottuvat 1960-luvulle Suomen Kaapelitehtaan elektroniikka-osastoon, josta myöhemmin tuli Nokia Elektroniikka ja osa Nokia-yhtymää. 1980- ja 1990-luvuilla Nokia Elektroniikka valmisti MikroMikko-mikrotietokoneita sekä valmisohjelmisto ToimistoTiimiä (nyk. Teamware Office).

Yrityksen nimi muuttui omistajanvaihdoksen myötä vuonna 1991 ICL Dataksi. Samoihin aikoihin siitä eriytyivät omiksi yrityksikseen Fujitsu Siemens Computers Oy ja Teamware Group Oy. Vuonna 1996 käynnistyi investointi Patja-toimintamalliin. Samaan aikaan sovellusliiketoiminta keskittyi valmisohjelmistoihin. 

Vuonna 2000 nimi vaihtui ICL Invia Oyj:ksi, ja yhtiö valmistautui listautumaan Helsingin pörssiin. Internet-huuma oli kuitenkin laantumassa, ja kuplan puhkeaminen lähestyi, joten yhtiö lykkäsi listautumissuunnitelmaa ja myöhemmin luopui siitä. Vuonna 2002 yhtiön nimi muutettiin Fujitsu Invia Oyj:ksi. Fujitsu Services Oy oli nimenä käytössä lokakuusta 2003 lähtien. Fujitsu Technology Solutions Oy fuusioitui Fujitsu Services Oy:hyn keväällä 2010. Fujitsu Services Oy:n nimi muuttui 1.10.2011 Fujitsu Finland Oy:ksi.

### 2000-luvun tietovuotojuttu
Fujitsun Suomen-toimitusjohtajana 2003–2013 toiminut Yrjänä Ahto tuomittiin vuonna 2013 käräjäoikeudessa ehdolliseen vankeuteen kahdesta törkeästä petoksesta. Asianomistajina jutussa ovat Väestörekisterikeskus ja Valvira, joiden salassa pidettäviä tietoja oli vuonna 2004 syyttäjän mukaan vuotanut Fujitsun tekemän yrityskaupan takia kolmannelle osapuolelle. Oikeus katsoi Ahdon salanneen tietovuodon, joka paljastui vasta vuonna 2009.

## Lähteet

## Aiheesta muualla
* Fujitsu Finland Oy:n verkkosivut
* Net-lehti 
* Blogi
Codex Bezae

**Codex Bezae Cantabrigensis** (Gregory-Aland no. D tai 05) on merkittävä Uuden testamentin käsikirjoitus 400- tai 500-luvulta. Se on kirjoitettu eteläisen Ranskan tai eteläisen Italian alueella. Jean Calvinin oppilas Theodor Beza lahjoitti sen Cambridgen yliopiston kirjastolle vuonna 1581.

Käsikirjoitus on kaksikielinen, se sisältää sekä kreikan- että latinankielisen tekstin. Siihen sisältyy suurin osa neljästä kanonisesta evankeliumista, osia Apostolien teoista sekä pieni katkelma Kolmannesta Johanneksen kirjeestä.

Codex Bezae esittää evankeliumit poikkeavassa järjestyksessä: Matteus, Johannes, Luukas ja Markus. Evankeliumeista ainoastaan Luukas on täydellinen. 

## Eroavaisuudet muiden käsikirjoitusten kanssa

Codex Bezaessa on paljon poikkeavia tekstivariaatioita, mutta sitä ei pidetä kaikista luotettavimpana lähteenä.  Se on osin ristiriitainen, ja osin sopusointuinen Codex Vaticanuksen, Codex Sinaiticuksen ja Codex Alexandrinuksen kanssa. Esimerkkejä eroavaisuuksista löytyy seuraavista kohdista: Matteus 23:14; 24:36; 27:49; Markus 7:16; 9:44, 46; 11:26; Luukas 15:21; Johannes 5:4.

## Kirjoitusasu
Koodeksi on kirjoitettu yhteen sarakkeeseen sivua kohti. Siihen kuuluu 406 lehteä alkuperäisestä noin 534:stä. 
Kreikankielinen teksti on vasemmalla ja latinankielinen oikealla sivulla. Jokaisen kirjan kolme ensimmäistä riviä on kirjoitettu punaisella. Codex Bezae on kirjoitettu majuskelikirjoituksella. Käsikirjoitusta on työstänyt ainakin yhdeksän korjaajaa 500- ja 1100-lukujen välillä.

## Lähteet

## Aiheesta muualla

* kreikaksi ja latinaksi Codex Bezaessa - käännös ja kommentit   
*Codex Bezae - Bible Researcher 
*Codex Bezae and the Da Vinci Code
Rivelino

**Roberto Rivelino** (s. 1. tammikuuta 1946, São Paulo, Brasilia) on entinen brasilialainen jalkapalloilija. Hän pelasi Brasilian jalkapallomaajoukkueessa 1970-luvulla. Rivelino oli hyökkäävä keskikenttäpelaaja. Hän tuli tunnetuksi voimakkaista vapaapotkuista ja kaukolaukauksista. Rivelino laukaisi pallon jalkaterän yläosan ja nilkan välisellä jalanosalla. Hän oli myös tunnettu ns. "elastico"-harhautuksestaan. 

Hän pelasi 92 maaottelua tehden 26 maalia.

Seuratasolla hän edusti kymmenen vuoden ajan brasiliaista suureuraa Corinthians, siirtyi sieltä toiseen brasilialaisseuraan  Fluminense Football Club ja lopuksi Saudi-Arabiaan Al-Hilaliin.

Maaliskuussa 2004 Pelé nimesi hänet FIFA 100:aan, eli luetteloon 125 parhaasta elävästä jalkapalloilijasta.

## Saavutukset

* jalkapallon maailmanmestari 1970
* jalkapallon MM-pronssia 1978
* jalkapallon MM-kisojen 4. sija 1974
* kolmet jalkapallon MM-kisat, joissa hän pelasi 15 ottelua tehden 6 maalia

## Lähteet

## Aiheesta muualla
Viiskulma

**Viiskulma** ( eli "Viisreuna") on viiden kadun (Laivurinkatu, Pursimiehenkatu, Fredrikinkatu, Laivurinrinne ja Tarkk’ampujankatu) risteys Helsingissä, Punavuoren ja Ullanlinnan kaupunginosien rajalla. Viiskulma on perinteisesti tunnettu maamerkkinä ja nykyisin useista sen lähistölle keskittyneistä eri musiikkityyleihin erikoistuneista levykaupoista. Sen ympärillä on kulttuurihistoriallisesti arvokkaita rakennuksia. Yhdessä kulmassa oli aikoinaan elokuvateatteri Merano.

Lähellä Viiskulmaa Pursimiehenkadun varrella sijaitsee myös Viiskulman terveysasema.

## Lähteet

## Aiheesta muualla
Killinkoski

**Killinkoski** on kylä Virroilla ja entinen taajama. Kilinkoski sijaitsee kantatie 68:n varrella, Virtain ja Ähtärin puolessavälissä. Se on Hämeen pohjoisin kylä. Kylässä asuu noin 200 ihmistä.

Palveluja Killinkoskella on alakoulu, päiväkoti ja kyläkauppa Killinjätti. Syyskuuhun 2014 asti kylässä oli Osuuspankin konttori.

Killinkosken perinteinen työnantaja on P. G. Holmin vuonna 1886 perustama nauhatehdas, josta on kehittynyt nykyinen Inka Oy. Kun tehdas ei ollut vielä automatisoitu, kylän koulussa oli parhaimmillaan yli 500 oppilasta. Nykyään koulussa on enää yläluokka (3.-6.) ja alaluokka (1.-2.) ja kaksi opettajaa, joista toinen toimii koulunjohtajana. Koulun yhteydessä on myös päiväkoti.

Killinkoskella on puukirkko, jonka on suunnitellut Josef Stenbäck, ja se valmistui 1928. Stenbäck piirsi myös alkuperäisen nauhatehtaan. Kylässä on ollut myös puuhiomo ja Suomen ensimmäinen makaronitehdas. Killinkoski valittiin Pirkanmaan vuoden kyläksi 2005.

Killinkosken tehdasyhdyskunta kuuluu Museoviraston luokittelemiin valtakunnallisesti merkittäviin rakennettuihin kulttuuriympäristöihin.

## Katso myös
*Killinkosken työväentalo

## Lähteet

## Aiheesta muualla
* Kylän kotisivu, Killinkoski.fi
* Killinkosken rakennusinventointi 2009 pdf

### Kirjallisuutta
*Postinen, Vesa ym. (toim.): *Killinkosken kyläkirja.* Killinkosken kyläyhdistys, 2005. .
Fujitsu

**Fujitsu Limited** () on vuonna 1935 perustettu japanilainen yritys. Fujitsu on maailman toiseksi suurin IT-palvelutoimittaja, joka työllistää 170&nbsp;000 palvelu- ja järjestelmäosaajaa 70 maassa.

## Historia

Vuonna 1935 perustetun yhtiön pääkonttori on Tokiossa. Maaliskuussa 2010 päättyneellä tilikaudella konsernin liikevaihto oli 35,4 miljardia euroa. Noin kaksi kolmasosaa liikevaihdosta tulee Japanista ja vajaa 15 prosenttia Euroopasta. Suomessa Fujitsu toimii nimellä Fujitsu Finland Oy.

Vuonna 2009 yhtiö sopi kiintolevyvalmistuksen myynnistä Toshiballe.

Vuonna 2022 yhtiö kertoi aikomuksesta lopettaa suurtietokoneiden valmistuksen ja myynnin vuoteen 2030 mennessä. Yhtiöllä on vielä tulossa vuonna 2024 uusi GS21-sarjan suurtietokone. Samalla yhtiö kertoi Unix-palvelinjärjestelmien lopettamisesta vuoteen 2029 mennessä. Gartnerin Philip Dawsonin mukaan Linux on korvannut Unixin, mutta suurtietokoneille vastaavaa vaihtoehtoa ei ole. SPARC-suorittimia käyttävien palvelinten tuki päättyy vuonna 2034, joka on sama ajankohta kuin Solaris-käyttöjärjestelmän tuen. Fujitsu Uvance on yhtiön tarjoama pilvipalveluratkaisu.

## Tuotteet

Yhtiö on kehittänyt ja valmistanut Fujitsu FR- ja Fujitsu FR-V -suorittimia.

Yhtiö on valmistanut supertietokoneita kuten SPARC-suorittimiin pohjautuvan K computerin sekä ARM-suorittimiin perustuvan Fugakun.
Yhtiö on valmistanut Japanin ensimmäisen tietokoneen FACOM100:n (1954).
FACOM100:n seuraajat olivat FACOM128A ja FACOM128B, joista jälkimmäistä ylläpidetään edelleen.

Yhtiöllä on myös suurtietokoneiden malleja.

Yhtiö on valmistanut tietokoneita, kuten FM Towns, ja FM Towns Marty -pelikonsolia.

Tietokoneita:
* FM-8 (1981)
* FM-11
* FM-7
* FM77AV
* FM R Series
* FM Towns
* FMV-TOWNS

## Kuvia

File:Fujitsu FACOM 201 Parametron Computer - Ridai Museum of Modern Science, Tokyo - DSC07668.JPG|FACOM 201
File:京の全貌 2012 (8290186475).jpg|K computer
File:FMTOWNS 2F.jpg|FM Towns
File:20190606 140544 Fujitsu LIFEBOOK U759.jpg|Lifebook
File:FUJITSU AIR CONDITIONER OUTDOOR UNIT (14).jpg|Ilmalämpöpumppu


## Katso myös

* Fujitsu Siemens Computers

## Lähteet

## Aiheesta muualla

* Yrityksen verkkosivut
Ptolemaios VIII

**Ptolemaios VIII Euergetes II Fyskon** (, noin 182 eaa. – 26. kesäkuuta 116 eaa.) oli Egyptin faarao vuodesta 170 eaa. kuolemaansa asti. Vallassa hän oli ensimmäisen kerran vuosina 164–163 eaa. ja toisen kerran 145–116 eaa. Hänelle annettiin lisänimi Fyskon (osapuilleen "möhömaha") lihavuutensa takia. Hänen vanhempansa olivat Ptolemaios V ja Kleopatra I.

## Elämä
Ptolemaios V:n kuoltua Ptolemaios VI:stä tuli faarao, mutta koska hän oli liian nuori hallitsemaan, hallitsi maata hänen äitinsä Kleopatra I. Vuonna 170 alkoi sota Egyptin ja seleukidien välillä. Egyptissä Ptolemaios Euergeteestä ja tämän siskosta Kleopatra II tehtiin Ptolemaios VI:n hallitsijakummpanit. Seuranneen valtataistelun jälkeen Ptolemaios Euergetes ajoi veljensä ja siskonsa maanpakoon vuonna 164 eaa. Ptolemaios Filometor haki tukea Roomasta. Ptolemaios Euergetes hallitsi yksin vuosina 164–163 eaa., mutta Ptolemaios Filometor pääsi palaamaan Egyptiin heinäkuussa 163 eaa. Ptolemaios Euergetes sai tyytyä hallitsemaan Kyrenaikaa.

Ptolemaios VIII Euergetes pääsi palaamaan Egyptiin vuonna 145 eaa., kun hänen veljensä Ptolemaios Filometor kuoli. Hän meni naimisiin siskonsa Kleopatra II:n kanssa. Vuonna 141 eaa. hän meni naimisiin siskonsa Kleopatra II:n tyttären Kleopatra III:n kanssa, ilman että olisi eronnut siskostaan. Kleopatra III:n isä oli Ptolemaios VIII Euergeteen veli Ptolemaios Filometor.

Vuonna 132 eaa. Aleksandriassa syttyi mellakoita, joiden takia Ptolemaios, Kleopatra III ja heidän lapsensa pakenivat Kyprokselle. Kleopatra II hallitsi yksin Aleksandriasta käsin vuoteen 127 eaa. asti. Maaseudun asukkaat taas suosivat Ptolemaiosta. Kleopatra II joutui pakenemaan Syyriaan vuonna 127 eaa., mutta hän palasi Ptolemaioksen kanssahallitsijaksi vuonna 124 eaa. Ptolemaios kuoli vuonna 116 eaa.

## Lähteet
* 
* 

### Viitteet

## Aiheesta muualla
In the Rectory of the Bizarre Reverend

**In the Rectory of the Bizarre Reverend** on suomalaisen doom metal-yhtye Reverend Bizarren ensimmäinen studioalbumi. Se julkaistiin vuonna 2002. Albumin nimi viittaa progressiivinen rock -yhtyeen, King Crimsonin debyyttialbumin, *[[In the Court of the Crimson King]]*, nimeen. Julkaisun kantta koristaa Francisco de Goyan varhaisempi, vuoden 1798, Noitasapatti *(El aquelarre)* teos. 

## Kappaleet
#
#
#
#
#
#

## Kokoonpano
* Albert Witchfinder (oik. Sami Hynninen) – basso, laulu
* Peter Vicar (oik. Kimi Kärki) – kitara
* Earl of Void (oik. Jari Pohjonen) – rummut, kitara, kosketinsoittimet

## Arvostelut
* Allmusic: 
* Imperiumi: 9½/10
* Kulttuuritoimitus: 
* Soundi: 

## Lähteet

## Aiheesta muualla
* 
*
Sörnäisten kurvi

**Sörnäisten kurvi** (), jota kutsutaan myös *Sörkan kurviksi* tai vain *Kurviksi*, on alue Helsingin itäisessä kantakaupungissa Sörnäisten, Kallion ja Alppiharjun kaupunginosien kohtauspaikassa. Alue sijaitsee Hämeentien mutkassa, jossa katu kääntyy oikealle pohjoiseen mentäessä ja josta Helsinginkatu haarautuu länteen. Kurvi käsittää koko Helsinginkadun ja Hämeentien risteysalueen.

Sörnäisten kurvi on merkittävä HSL-joukkoliikenteen solmukohta, jossa sijaitsee myös Sörnäisten metroasema. Yksi Kurvin tunnetuista maamerkeistä oli vakuutusyhtiö Kansan rakennus ja sen katolla sijainnut valotorni.

## Historia
Sodan jälkeen suomalaiset aikakauslehdet ylläpitivät Kurvin, Vaasankadun ja Linjojen seudun perinteisesti huonoa mainetta. Tuolloin Kurvin levoton maine johtui pääosin siitä, että pientalovaltaisen asuinalueen tuhannet lapset ja nuoret ottivat katutilan haltuunsa omasta ”vaarallisuudestaan” tietämättöminä. Levottomuuteen vaikuttivat myös alueen yömajat ja asuntolat. *[[Apu (lehti)|Apu]]*-lehti julkaisi erityisesti 1950-luvulla rajuja reportaaseja Sörkan alamaailmasta, mutta 1960-luvulla kirjoittelu hiljeni, ja julkisuuskynnyksen ylittivät enää Vaasankadun viinatrokarit. ”Rieha-Helsinki” alkoi keskittyä enemmän Rautatieaseman seudulle. Kurvin läheisyydessä sijaitsevalla Vaasanpuistikolla on ollut levoton maine: sitä on puhekielessä kutsuttu nimellä Piritori, ja esimerkiksi vuonna 2025 poliisi on järjestänyt alueella tehovalvontaa estääkseen huumekauppaa. Sörnäisiä on luonnehdittu päihdekäyttäjien suosimaksi alueeksi, ja huumeiden käytön on sanottu olevan osa Kurvin katukuvaa. 

Hieman etelämmäksi silloisen Itäisen Viertotien (nyk. Hämeentien) varteen oli 1870-luvulla rakennettu niin sanotut Suruttomain villat, ryhmä työläisten asuintaloja, jotka pääosin purettiin 1930-luvun alussa. Talvisodan toisena päivänä Vaasanpuistikkoon osui viisi räjähdyspommia, mikä aiheutti lähitaloihin varsin suuret sirpale- ja ikkunavauriot. 

Hämeentien ja Helsinginkadun kulmaan valmistui vuonna 1937 suuri rakennus, jota kutsuttiin Perämiehen taloksi siinä olleen ravintolan johdosta. Elanto osti talon 1950-luvulla, myi asunnot osakkeiksi ja antoi talolle nimen Hämeentähti. Myöhemmin taloa alettiin kutsua Kurvin taloksi.

## Kuvia

Liikennettä ja jalankijoita Hämeentiellä Helsinginkadun risteyksessä - N22143 - hkm.HKMS000005-km0000mqed.jpg|Kurvi 1950-luvun alussa
Hämeentien liikennettä Kulmavuorenkadun ja Vilhovuorenkadun risteyksessä - HKL93 109 - hkm.HKMS000005-km0020at.jpg|Liikennettä Kurvissa vuonna 1969.
Ns. Kurvin kulma, Helsinginkadun ja Hämeentien risteys, raitiovaunupysäkki. - G3618 (hkm.HKMS000005-km0000ok68).jpg|Sörnäisten kurvi etelään päin katsottuna vuonna 2016 eli ennen Hämeentien uudistusta joukkoliikennekaistoineen. Vasemmalla Sörnäinen, suoraan edessä Kallio ja Harju.
Hämeentie, raitiovaunupysäkki, Hämeentie 35 paketissa. - G3621 (hkm.HKMS000005-km0000ok6e).jpg|Hämeentietä pohjoiseen katsottuna vuonna 2016.


## Lähteet
* 

### Viitteet

## Aiheesta muualla
II Crush the Insects

__NOTOC__
**II: Crush the Insects** on suomalaisen doom metal -yhtye Reverend Bizarren toinen studioalbumi. Se julkaistiin vuonna 2005. Albumi sisältää lyhemmän version Suomen virallisen singlelistan kakkoseksi nousseesta "Slave of Satan" -kappaleesta. Singleversion kesto on 20:59 minuuttia.

Albumi nousi Suomen virallisen listan sijalle 36.

## Kappaleet
#
#
#
#
#
#
#
#

## Muusikot
* Albert Witchfinder (Sami Hynninen) – basso ja laulu
* Peter Vicar – kitara
* Earl of Void – rummut

## Arvostelut
* Allmusic: 
* Imperiumi.net: 9+/10
* Palasokeri.com: 9/10
* Soundi: 

## Aiheesta muualla
* 
* 

## Lähteet
Operaatio Mobilisaatio

**Operaatio Mobilisaatio** (lyh. **OM**) on kansainvälinen kristillinen lähetysjärjestö, joka toimii lähes 150 maassa sekä Logos Hope- ja Doulos Hope -lähetyslaivoilla. OM:n näkynä on, että Jeesusta seuraavia yhteisöjä syntyisi sinne, missä evankeliumia on julistettu vähiten. OM haluaa osoittaa Jumalan rakkautta evankelioiden, istuttamalla seurakuntia, opetuslapseuttamalla, edistämällä oikeudenmukaisuutta sekä tehden kokonaisvaltaista kehitys- ja avustustyötä.

Maailmanlaajuisesti OM tekee yhteistyötä paikallisen seurakunnan kanssa, rohkaisten ja tukien paikallisia uskovia. Mikäli kohdemaassa ei ole kristittyjä tai kristittyjen keskinäistä yhteyttä, OM pyrkii istuttamaan uusia seurakuntia.

Suomessa OM on Suomen Evankelisen Allianssin ja Suomen lähetysneuvoston jäsenyhteisö.

## Historia

OM:n juuret löytyvät Yhdysvalloista, missä rouva Clapp rukoili 15 vuotta, että Jumala pelastaisi paikallisen lukion oppilaita ja lähettäisi heitä lähetystyöhön. Eräänä päivänä hän lähetti Johanneksen evankeliumin George Verwerille, joka oli yksi lukiolaisista. Kolme vuotta myöhemmin George antoi elämänsä Jeesukselle. Kesällä 1957 19-vuotias George ja hänen kaksi ystäväänsä ajoivat pakettiautolla Meksikoon mukanaan 15 000 espanjankielistä Johanneksen evankeliumia. Ihmiset olivat niin avoimia Meksikossa evankeliumille, että maahan avattiin kristillinen kirjakauppa ja evankelioivat radiolähetykset alkoivat.

1960-luvun alkupuolella George muutti Espanjaan ja näky kansainvälisestä evankeliointi- ja koulutusjärjestöstä sai alkunsa. Työ levisi nopeasti Euroopassa ja alkoi Lähi-idässä vuonna 1963 ja seuraavana vuonna Intiassa. OM:n laivatyö alkoi vuonna 1970 ja niin kaikki maailman rannikkomaat olivat saavutettavissa. Työssä korostettiin voimakkaasti kansallista johtajuutta ja läheistä yhteistyötä muiden lähetysjärjestöjen ja paikallisseurakuntien kanssa.

Syksyllä 1965 nuoret miehet Frank Dietz ja John Hymus olivat evankeliointimatkalla Neuvostoliitossa. Heidän autonsa hajottua he tulivat hakemaan varaosia Suomesta. Varaosien hakumatka venyi muutamiksi viikoiksi. Sinä aikana nuorilla miehillä oli mahdollisuus kertoa OM:n työstä suomalaisille opiskelijoille. Alkuperäisessä vuoden 1966 OM:n vuosiraportissa George Verwer kertoo näin: "Ensimmäinen suomalaisryhmä osallistui OM:n kesäristiretkeen ja siinä oli yli 50 osanottajaa". Tuosta kesästä lähtien suomalaiset ovat olleet innokkaasti mukana OM:n työssä.

Keväällä 1977 perustettiin Operaatio Mobilisaatio ry niminen yhdistys. OM:n toimisto on ollut vuodesta 1985 lähtien Tampereella. Toiminnan aikana yli 3000 ihmistä on osallistunut Suomesta käsin maailmanlaajuiseen lähetystyöhön.

## Lähteet

## Aiheesta muualla
* Operaatio Mobilisaation kotisivu
Eduard Roschmann

**Eduard Roschmann** (25. elokuuta 1908 Graz, Saksa – 10. elokuuta 1977) oli SS:n Hauptsturmführer ja natsisotarikollinen, joka tunnettiin myös Riian teurastajana, sillä hän toimi Riian  keskitysleirin komendanttina. Leirillä kuoli tuhansia juutalaisia, kun Roschmann oli sen komentajana.

Sodan jälkeen Roschmann pakeni viranomaisilta korpraalin univormussa. Hän pakeni Argentiinaan ja muutti Paraguayhyn 1977, sen jälkeen kun Länsi-Saksa oli pyytänyt hänen luovuttamistaan. Hän kuoli sydänkohtaukseen samana vuonna. Roschmann esiintyy myös Frederick Forsythin romaanissa *Odessan miehet*.
Paul Blobel

**Paul Blobel** (13. elokuuta 1894 Potsdam, Saksa – 7. kesäkuuta 1951 Landsberg am Lech, Länsi-Saksa) oli SS-Standartenführer ja SD:n jäsen.

Blobel otti osaa ensimmäiseen maailmansotaan ja saavutti ansiostaan ensimmäisen luokan rautaristin. Sodan jälkeen hän opiskeli arkkitehtuuria ja työskenteli ammatissa vuoteen 1931, jolloin hänet erotettiin. Tämän jälkeen Blobel liittyi natsipuolueeseen ja SS:ään.

Saksan hyökättyä Neuvostoliittoon Blobel komensi Einsatzgruppe C:n Sonderkommando 4a:ta, joka toimi Ukrainassa. Blobelin joukkio syyllistyi Kiovan juutalaisten joukkomurhaan Babi Jarin rotkossa. Hänet vapautettiin palveluksesta alkoholismin vuoksi tammikuussa 1942. Heinäkuusta 1942 vuoteen 1945 hän työskenteli niin sanotun *Aktion 1005*:n johdossa tehtävänään polttaa kaikki miehitettyjen alueiden joukkohautojen ruumiit niin, ettei uhrien lukumäärää pystyttäisi koskaan selvittämään. Tämä työ tehtiin rautatiekiskoista rakennetuissa kehikoissa, joissa polttopuina käytettiin bensiinillä kasteltuja ratapölkkyjä. 

Blobel tuomittiin kuolemaan Nürnbergin prosessiin kuuluneessa Einsatzgruppen-oikeudenkäynnissä. Hänet teloitettiin hirttämällä Landsbergin vankilassa 7. kesäkuuta 1951.

## Populaarikulttuurissa
Paul Blobelin hahmo esiintyy Gerald Greenin kirjassa Polttouhrit ja siitä tehdyssä TV-sarjassa.

## Lähteet
Kevin Bacon

**Kevin Norwood Bacon** (s. 8. heinäkuuta 1958 Philadelphia, Pennsylvania) on yhdysvaltalainen näyttelijä. Hän on näytellyt muun muassa elokuvissa *[[Footloose (vuoden 1984 elokuva)|Footloose]]*, *[[Kunnian miehiä]]* , *[[JFK – avoin tapaus]]*, *[[Apollo 13 (elokuva)|Apollo 13]]* ja *[[Sleepers – katuvarpuset]]*.

## Nuoruus
Kevin Bacon syntyi vuonna 1958 Philadelphiassa kaupunkisuunnittelija ja arkkitehti Edmund Baconin ja opettaja Ruth Hilda Holmesin kuusilapsisen perheen kuopukseksi. Hän kävi taidekoulua ja teatterikoulua kotikaupungissaan ja sitten teatterikoulua New Yorkin Greenwich Villagessa.

## Ura
Baconin ensimmäinen elokuvarooli oli vuoden 1978 collegekomediassa *[[Delta-jengi]]*. Sitä seurasivat *[[Perjantai 13. (elokuva)|Perjantai 13.]]* (1980) ja *[[Svengijengi vauhdissa jälleen]]* (1982). Bacon näytteli myös television saippuasarjassa *[[Guiding Light]]* ja teatterinäytelmässä *40 Deuce*, josta hän sai Obie-palkinnon. Yksi Baconin uran tunnetuimmista rooleista on kapinallisen Ren McCormackin rooli vuoden 1984 elokuvassa *[[Footloose (vuoden 1984 elokuva)|Footloose]]*, jossa Bacon pääsi esittelemään tanssitaitojaan.

Baconin menestyselokuvia 1990-luvulla olivat vuoden 1990 kauhuelokuvat *[[Väristyksiä]]* ja *[[Raja tuntemattomaan]]* sekä *[[Kunnian miehiä]]* (1992), *[[Villi joki]]* (1994), *[[Apollo 13 (elokuva)|Apollo 13]]* (1995) ja *[[Sleepers – katuvarpuset]]* (1996). Niitä seurasivat muun muassa *[[Villit kuviot]]* (1998), *[[Stir of Echoes – henkien vankina]]* (1999), *[[Hollow Man – mies ilman varjoa]]* (2000), *[[Menneisyyden ote]]* (2003) , *[[The Woodsman]]* (2004) ja *[[Frost/Nixon]]* (2008). Lisäksi Bacon ohjasi vuoden 2005 elokuvan *[[Loverboy (elokuva)|Loverboy]]*.

Merijalkaväen sotilaan roolista elokuvassa *[[Taking Chance]]* (2009) Bacon voitti ensimmäisen Golden Globe -palkintonsa. Sitä seurasivat elokuvat *[[X-Men: First Class]]* (2011) ja *[[Hölmö hullu rakkaus]]* (2011).

Vuonna 2013 Bacon esitti pääosaa FBI-agenttina televisioelokuvassa *[[Pahan jäljillä]]*. Sitä seurasi rooli komediassa *I Love Dick*, josta Bacon sai Golden Globe -ehdokkuuden.

Bacon palasi muutaman vuoden tauon jälkeen elokuviin vuoden 2020 kauhuelokuvassa *[[You Should Have Left]]*.

Bacon on myös folkrock-muusikko ja soittaa Michael-veljensä kanssa The Bacon Brothers -yhtyeessä. Se julkaisi vuonna 2018 jo kahdeksannen albuminsa.

Bacon tunnetaan nimeään kantavasta seurapelistä *Six Degrees of Kevin Bacon*, jossa pelaajat joutuvat etsimään lyhimmän yhteyden Baconin ja jonkun toisen Hollywood-tähden välille.

## Yksityiselämä
Bacon on ollut naimisissa näyttelijä Kyra Sedgwickin kanssa vuodesta 1988 alkaen. Heillä on kaksi yhteistä lasta. Bacon menetti kerran paljon rahaa Bernard Madoffin Ponzi-huijauksessa.

## Filmografia

## Lähteet

## Aiheesta muualla

* 
* The Oracle of Bacon (Six Degrees of Kevin Bacon game solver)
* Baconin virallinen sivu
Barbara Morgan

**Barbara Morgan** (s. 28. marraskuuta 1951) on yhdysvaltalainen opettaja ja NASA:n ensimmäinen opettaja-astronautti. Fresnosta kotoisin oleva opettaja matkusti STS-118-lennolla kansainväliselle avaruusasemalle vuonna 2007.

Morgan toimi Christa McAuliffen varahenkilönä tämän valmistautuessa STS-51-L-lennolle. Challenger tuhoutui pian lähtönsä jälkeen 28. tammikuuta vuonna 1986 ja Morgan valittiin maan ensimmäiseksi opettaja-astronautiksi vuonna 1998, 12 vuotta McAuliffen kuoleman jälkeen. Barbara Morgan on naimisissa Clay Morganin kanssa ja hänellä on kaksi lasta.

## Aiheesta muualla
* NASA:n elämäkertasivut
* Artikkeli Space Todayssa